Guðlaugur Sæbjörnsson fjármálastjóri fór yfir og kynnti nokkur mál varðandi rekstur sveitarfélagsins á síðasta ári . Einnig fór hann yfir helstu fjárfestingar á síðasta ári og kostnað við þær . Fram kom hjá Guðlaugi að samkvæmt íbúaskrá eru íbúar Fljótsdalshéraðs 3620 nú í byrjun árs 2020 . Einnig kom fram að atvinnuleysi er skráð svipað og á sama tíma og á síðasta ári . Björn Ingimarsson bæjarstjóri fór einnig yfir fund sem hann átti í Reykjavík fyrir helgina með Landsvirkjun . Aðalsteinn Þórhallsson framkvæmdastjóri HEF mætti undir þessu lið og fór yfir hugmyndir að ljósleiðaralögnum í dreifbýli Fljótsdalshéraðs og kostnað við þær samkvæmt nýjustu endurskoðuðum áætlunum . Rætt um ýmsa möguleika sem þarf að skoða áður en verkefnið heldur áfram . Bæjarstjóra og hitaveitustjóra falið að vinna áfram að málinu í samræmi við umræður á fundinum og funda með Fjarskiptasjóði um framhald verkefnisins . Einnig var farið yfir nokkur önnum mál sem fram koma í fundargerð stjórnar HEF . Aðalsteini svo þökkuð koman og veittar upplýsingar . Fundargerðin að öðru leyti lögð fram til kynningar .